เดือนธันวาคมมีนัดฉีดยาคุมแต่ไม่ได้ไปฉีดประจำเดือนมาวันที่ 1 ถึงวันที่ 9 และมาอีกครั้งในวันที่ 26 ธันวาคม 2561 ถึงวันที่ 4 มกราคม 2562 หลังจากนั้นประจำเดือนไม่มาเลยจนถึงเดือนกุมภาพันธ์วันที่ 2 ถึงวันที่ 3 เดือนมีนาคมประจําเดือนไม่มาอีกเลยเดือนเมษายนมีอาการปวดท้องน้อยด้านขวาและปวดจนถึงด้านหลังมีอาการตกขาวเป็นสีขาวไม่มีกลิ่นจนกระทั่งได้ไปซื้อยาสอดแก้อาการตก หลังจากนั้นตอนเช้าตกขาวมีสีชมพูมา 2 วันแล้วเคยตรวจการตั้งครรภ์เดือนมกราคมขึ้นแค่ขีดเดียวและสิ้นเดือนมีนาคมก็ตรวจอีกครั้งก็ขึ้นมา 1 ขีดหนูป้องกันด้วยการสวมถุงยางอนามัยตลอดค่ะหนูจะท้องไหมคะ
สวัสดีค่ะ ประจำเดือนมาช้ากว่า 35 วันนับจากรอบก่อน อาจมีสาเหตุมาจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดมดลูก-ถุงน้ำในรังไข่แนะนำว่าควรซื้อชุดตรวจการตั้งครรภ์มาตรวจดู ถ้าให้ผลลบแต่ประจำเดือนก็ยังไม่มา ควรไปยืนยันการตั้งครรภ์ที่รพ. แพทย์อาจตรวจปัสสาวะซ้ำ ตรวจเลือดดูระดับฮอร์โมนที่พบในผู้ที่ตั้งครรภ์หรืออัลตราซาวน์หน้าท้องดูค่ะ ถ้าไม่ใช่การตั้งครรภ์จริงคงต้องหาสาเหตุที่ทำให้ประจำเดือนไม่มาต่อไปส่วนภาวะตกขาวสีขมพูนั้น เป็นตกขาวที่ผิดปกติต้องหาสาเหตุเช่นกัน สาเหตุอาจเกิดจาก ภาวะแทรกซ้อนจากการตั้งครรภ์เช่นแท้ง ท้องนอกมดลูกทำให้มีเลือดปนออกมากับตกขาว การติดเชื้อในช่องคลอด ปากมดลูกหรือมดลูก การติดเชื้อโรคติดต่อทางเพศสัมพันธ์เช่นหนองใน อวัยวะภายในอุ้งเชิงกรานติดเชื้อ หรือมีติ่งเนื้อที่ปากมดลูก แนะนำไปพบสูตินรีแพทย์เช่นกัน ยิ่งถ้ามีปวดหน่วงท้องน้อย มีไข้ร่วมด้วย ควรรีบไปค่ะ แพทย์จะตรวจภายในและใส่เครื่องมือเข้าไปดูในช่องคลอดเพื่อหาสาเหตุของตกขาวที่ผิดปกติค่ะการดูแลตัวเองเบื้องต้น ไม่สวนล้างช่องคลอด ไม่ควรซื้อยาใดๆมารับประทานหรือเหน็บเองในขณะนี้ งดการมีเพศสัมพันธ์ไปก่อน